Unitatea Economică-Financiară şi Administrativă **Nr. / ...................**

#### **C A I E T D E S A R C I N I**

**pentru încheierea unui “Contract de credit pentru acordare plafon pentru emitere scrisori de garanție bancară în favoarea ANRE”** **pe o perioada de 12 luni în sumă de 23.268.228** **lei**

**COD CPV:66113000-5 - Servicii de acordare credit**

**APROBAT,**

**prin**

**Ana-Iuliana DINU**

**Director UEFA**

În temeiul Anexei D

la Hotarârea Directoratului nr. 145/2020, cu completările și modificările ulterioare

**Verificat,**

**Florin STANCIU**

**Manager DSFTM**

**Avizat,**

**Alina - Elena FILIPOIU Adina - Georgiana DAVID**

**Director UJCRU Director DJC**

**Întocmit,**

**Daniela POPA**

**Șef SFT**

CAP. 1. Informații generale

* 1. Denumirea serviciilor ce fac obiectul achiziției
  2. Prezentarea succintă a necesității și oportunității/contextului achiziției
  3. Informaţii privind autoritatea contractantă

CAP. 2. Descrierea serviciilor

* 1. Scop (obiectivul general și obictivele specifice la care contribuie realizarea serviciilor)
  2. Descrierea serviciilor solicitate
  3. Cantități
  4. Metodologii, normative şi standarde aplicabile
  5. Rezultatele care trebuie obținute în urma prestării serviciilor
  6. Livrabile (rapoarte, analize etc.)
  7. Atribuțiile și responsabilitățile Părților
  8. Locul prestării serviciilor
  9. Resursele necesare/expertiza necesară pentru realizarea activităților
  10. Certificări/calificări/acreditări/atestate solicitate pentru personalul direct implicat în prestarea serviciilor
  11. Transferul dreptului de proprietate intelectuală (dacă este cazul)
  12. Alte cerințe

CAP. 3. Durata contractului, termen de prestare și/sau de predare a livrabilelor

CAP. 4. Garanții

CAP. 5. Costul finanțării și alte cheltuieli

CAP. 6. Legislație

* 1. Legislație generală și specifică
  2. Legislație privind sănătatea și securitatea în muncă
  3. Cerințe și legislație de mediu
  4. Cerințe și legislație calitate
  5. Legislație privind managementul situațiilor de urgență (apărarea împotriva incendiilor și protecția civilă)
  6. Legislație în materia protecției informațiilor clasificate

CAP. 7. Alte informații: Derularea procedurii

CAP.8. ANEXE (După caz)

**Cap. 1. Informații generale.**

**1.1. Denumirea serviciilor ce fac obiectul achiziției**

**„Contract de credit pentru acordarea unui plafon pentru emitere scrisori de garanție bancară în favoarea ANRE” pe o perioadă de 12 luni în sumă de 23.268.228** **lei.**

**1.2. Prezentarea succintă a necesității și oportunității/contextului achiziției.**

Compania Naţională de Transport al Energiei Electrice „Transelectrica -S.A. (în continuare denumită și „Compania” sau „CNTEE Transelectrica SA”), este o societate administrată într-un sistem dualist, potrivit Legii societăților nr. 31/1990, republicată, cu modificările și completările ulterioare („în continuare „*Legea nr. 31/1990*”), de către un directorat, sub supravegherea unui consiliu de supraveghere. Totodată, Compania este listată la Bursa de Valori București fiind astfel supusă prevederilor legislației pieței de capital în calitate de emitent de valori mobiliare.

Compania Națională de Transport al Energiei Electrice „Transelectrica”- SA își desfășoară activitatea în calitate de operator pentru prestarea serviciului de transport al energiei electrice, pentru prestarea serviciului de sistem și pentru administrarea pieței de echilibrare în baza Licenței nr.161/2000 acordată prin Decizia președintelui ANRE nr. 865/22.12.2000, cu modificările și completările ulterioare.

Prin Ordinul ANRE nr.104/22.10.2014, cu modificările și completările ulterioare, s-au aprobat modificările la **Condițiile generale asociate licenței pentru prestarea serviciului de transport al energiei electrice, pentru prestarea serviciului de sistem și pentru administrarea pieței de echilibrare**. Secțiunea a -15 a - *Constituirea și menținerea garanțiilor financiare -* **Art.54,** prevede:

„(1)Conform cerințelor prevăzute de Lege, titularul licenței este obligat să constituie și să mențină, pe toată durata de valabilitate a licenței, garanții financiare care să asigure prestarea cu continuitate a activităților ce fac obiectul licenței, cu luarea în considerare a riscurilor majore ce pot afecta aceste activități.

(2) Titularul licenței va constitui garanțiile financiare înainte de a începe activitățile ce fac obiectul licenței.

(3) Garanțiile financiare prevăzute la alin. (1) se constituie în conformitate cu reglementările în vigoare, aplicabile participanților la piața de energie electrică.

(4) Indiferent de forma în care s-au constituit garanțiile financiare, valoarea acestora nu va putea fi, în nici un moment, mai mica decat 1% din cifra de afaceri asociata activităților autorizate prin licență, aferente ultimului exercițiu financiar încheiat.

(5) Autoritatea competentă poate să solicite titularului licenței, în orice moment, pe durata de valabilitate a licenței, documente care să dovedească constituirea și menținerea garanțiilor financiare prevazute la alin. (1).

(6) În cazul în care se schimbă condițiile avute în vedere la emiterea licenței, autoritatea competentă are dreptul de a solicita titularului licenței revizuirea formei și a valorii garanțiilor financiare.”

Având în vedere că valabilitatea Contractului de credit în vigoare se încheie la data de 31.12.2021, pentru asigurarea unei noi garanții financiare este necesar să se constituie o garanție financiară la nivelul sumei de 23.268.228 lei (reprezentând 1% din suma de 2.326.822.841 lei, sumă înscrisă în formularul cu cod 20 din Raportările contabile anuale depuse la MFP pentru anul 2020, corespunzătoare cifrei de afaceri a Companiei).

**1.3. Informaţii privind autoritatea contractantă**

Compania Națională de Transport al Energiei Electrice „Transelectrica”–SA,persoană juridică română cu sediul social în România, Municipiul București, Bdul. G-ral Gheorghe Magheru nr. 33, sector 1, înregistrată în Registrul Comerțului sub nr. J40/8060/2000, cod unic de înregistrare 13328043, este o societate pe acțiuni, organizată și funcționând în conformitate cu legea română și Actul constitutiv al Companiei aprobat de către Adunarea generală a acționarilor.

Compania este administrată într-un sistem dualist, potrivit Legii nr.31/1990, de către un directorat, sub supravegherea unui consiliu de supraveghere. Este interzisă intervenţia oricărei persoane sau entităţi publice ori private, care nu face parte din organele de conducere, în luarea deciziilor referitoare la activitatea curentă şi funcţionarea de zi cu zi a Companiei.

Compania este operatorul de transport și operatorul de sistem din România, cu un rol cheie pe piața de energie electrică din România. Transportul energiei electrice și serviciul de sistem constituie o activitate supusă regimului autorizării de către Autoritatea Națională de Reglementare în Domeniul Energiei, în condiţiile Legii energiei electrice și a gazelor naturale nr. 123/2012, cu modificările și completările ulterioare.

În prezent, activitatea executivului Companiei se desfășoară în cadrul punctului de lucru din Str. Olteni nr.2-4, Clădirea „Platinum Center” sector 3, Bucuresti.

Obiectul principal de activitate îl reprezintă *Transportul energiei electrice*, cod CAEN 3512, Compania îndeplinind funcţiile de operator de transport și operator de sistem al Sistemului energetic naţional.

**CAP. 2. Descrierea serviciilor**

* + 1. **Scop (obiectivul general și obiectivele specifice la care contribuie realizarea serviciilor)**

Scopul prezentului *Caiet de Sarcini* este de a achiziționa serviciile descrise la pct. 2.2.

Prezentul caiet de sarcini are ca scop încheierea unui contract de credit prin care banca pune la dispoziție un plafon de garanții, în valoare de 23.268.228 lei, pe o durată de 12 luni. În baza acestuia banca va emite una sau mai multe scrisori de garanție bancară în favoarea ANRE, cu încadrarea în limita valorii plafonului acordat.

* + 1. **Descrierea serviciilor solicitate**

Contract de credit prin care banca acordă un plafon pentru emitere Scrisori de garanţie bancară.

Obiectul contractului constă în punerea la dispoziție de către bancă a unui plafon de garanții în sumă de 23.268.228 lei, pe o durată de 12 luni, în baza căruia banca va emite una sau mai multe scrisori de garanție bancară în favoarea ANRE la solicitarea scrisă a Companiei, ori de câte ori este nevoie, cu încadrarea în valoarea plafonului.

Obiectul acestor scrisori de garanție bancară îl constituie garantarea în favoarea ANRE a obligațiilor asumate de CNTEE Transelectrica SA conform licenței pentru prestarea serviciului de transport al energiei electrice, pentru prestarea serviciului de sistem și pentru administrarea pieței de echilibrare.

Contractarea unui credit pentru acordare plafon pentru emitere scrisori de garanție bancară în favoarea ANRE, propunem a se efectua în următoarele condiții:

* Valoare plafon: 23.268.228 lei;
* Monedă plafon: LEI;
* Plafonul va funcționa în sistem revolving și va fi la dispoziția CNTEE Transelectrica SA permanent, pe întreaga durată a contractului (12 luni între data de 01.01.2022 și data de 31.12.2022);
* Scrisorile de garanţie bancară vor fi emise de bancă la cererea scrisă a CNTEE Transelectrica SA în lei. Modelul cererii de emitere scrisori de garanție este furnizat de bancă. La emiterea scrisorilor de garanție bancară, banca va lua în considerare informațiile prezentate de Companie în cerere, referitoare la tipul de scrisoare, beneficiarul, valoarea și termenul de valabilitate al acesteia;
* Durata maximă de valabilitate a unei scrisori de garanție bancară emise în cadrul plafonului va fi de 12 luni;
* Plafonul pentru emiterea de scrisori de garanții bancare se va acorda fară garanții și nu se plătește comision de neutilizare plafon.

**Contractul de credit NU va conține:**

* clauza de rulaj minim prin conturile Băncii;
* clauza privind menținerea structurii acționariatului;
* clauza de limitare a îndatorării suplimentare;
* clauza privind interdicția de distribuire/plată dividende;
* clauza de limitare a ipotecării de active.

**Ofertantul** va ține cont că CNTEE Transelectrica SA este o Companie listată la Bursa de Valori București.

În conformitate cu prevederile legislative în vigoare și cu standardele impuse unei companii listate la Bursa de Valori București, societățile admise la tranzacționare pe piața reglementată a BVB sunt obligate să dezvolte o secțiune specială pe pagina proprie de web, ușor identificabilă și accesibilă, unde informația referitoare la investitori, situații financiare și activitate economică este disponibilă. Prin urmare, toate informațiile relevante/de interes sunt publice și pot fi consultate, atât în limba română, cât și în limba engleză, pe website-ul Companiei, www.transelectrica.ro, secțiunea Relații Investitori.

**2.3. Cantități -**

**2.4. Metodologii, normative și standarde aplicabile -**

**2.5. Rezultatele care trebuie obținute în urma prestării serviciilor -**

**2.6. Livrabile -**

**2.7. Atribuțiile și responsabilitățile Părților**

- Achizitorul va numi un Responsabil cu derularea contractului din cadrul UEFA;

- Prestatorul va presta serviciile solicitate la Cap.2 pct. 2.2. cu profesionalism. Pe toată durata executării serviciilor, Prestatorul va numi un responsabil din partea sa, care va ține legătura cu responsabilul numit de Achizitor, cu care va conlucra pentru realizarea serviciilor care fac obiectul acestui Caiet de Sarcini.

**2.8.** **Locul prestării serviciilor -**

* 1. **Resursele necesare/expertiza necesară pentru realizarea activităților**

Conform specificului contractului.

Prestatorul nu este îndreptățit să solicite, iar Achizitorul nu va plăti alte costuri decât cele legate de prestarea serviciilor care fac obiectul prezentului caiet de sarcini, respectiv Prestatorul nu va solicita și Achizitorul nu va plăti materiale consumabile, transport, cazare, diurnă, etc.

* 1. **Certificări/calificări/acreditări/atestate solicitate pentru personalul direct implicat în prestarea serviciilor -**
  2. **Transferul dreptului de proprietate intelectuală -**
  3. **Alte cerințe -**

**Cap. 3. Durata contractului, termen de prestare și/sau de predare a livrabilelor.**

Durata contractului este de 12 luni între data de 01.01.2022 si 31.12.2022.

**Cap. 4. Garanții :** fără garanții.

**Cap. 5. Costul finanțării și alte cheltuieli**

1. comisionul pentru emitere scrisori de garanție se va exprima în procente (%) și valoare absoluta (lei), calculat în funcție de valoarea scrisorilor de garanție emise și proporțional cu numărul de zile de valabilitate a acestora;

Comisionul ofertat pentru emitere scrisori de garanție se calculează pe baza unui an de 360 zile, conform următoarei formule:

23.268.228 X comision (%) X Număr efectiv de zile (365)  
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
360

1. comisioane și/sau taxe aferente plafon (detaliate) – exprimate în procente fixe (%) și valoare absolută (lei) cu precizarea bazei de calcul, datei plății și a perioadei pentru care se percep, vor fi de maxim 0,10% din valoarea plafonului.

Nu se acceptă ofertarea și nici nu se plătește comision pe perioada de neutilizare a plafonului.

Toate comisioanele incluse în cadrul propunerii financiare vor fi considerate ca fiind maximale.

Alte sume, comisioane care nu sunt incluse în mod explicit în cadrul ofertei financiare nu vor fi luate în considerare la evaluare, nu vor fi incluse în contract și nici plătite pe durata procesului de derulare a contractului.

Ofertanții au obligația să precizeze baza de calcul a comisioanelor și taxelor și termenele de plată ale acestora.

În vederea evaluării ofertelor, oferta financiară va include o calculație a costurilor totale ale contractului de credit pentru acordare plafon emitere scrisori de garanție, pe fiecare tip de comision, se va considera că se emit scrisori de garanție în valoare totală de 23.268.228 lei și o valabilitate a scrisorilor de 12 luni.

În cazul în care se recurge la executarea SGB și nu există disponibilități în conturile Companiei, iar suma platită de bancă se transformă în credit, în cadrul ofertelor se vor preciza și rata de dobândă (ROBOR la 3 M + marja%), precum și dobânda penalizatoare aferente creditului.

Marja ofertată, aferentă situației în care se recurge la executarea SGB și nu există disponibilități în conturile Companiei, iar suma platită de bancă se transformă în credit, nu va depăsi 1,5% p.a..

Dobânda penalizatoare ofertată nu va depăși 3% p.a..

Marja ofertată, dobânda penalizatoare nu se includ în costul finanțării, ci în sectiunea ”alte informații”, dar vor face obiectul unei negocieri ulterioare cu ofertantul clasat pe primul loc, odată cu negocierea clauzelor contractuale.

Costul finanțării și alte informații vor fi prezentate în Anexa la Propunerea financiară în următoarea structură:

|  |  |  |
| --- | --- | --- |
| **Costul finanțării** | **Cota procentuală** | **Valoare absolută (lei)** |
| Comision emitere SGB | % | Valoare absolută comision emitere |
| Alte comisioane și sau taxe | % | Valoare absolută alte comisioane |
| **TOTAL cost finanțare** |  | Total cost, la data depunerii ofertei |
| **Alte informații**  - dobânda penalizatoare  - marja |  |  |

**Cap. 6. Legislație**

* 1. **Legislație generală și specifică**
* Legea nr. 31/1990 privind societăţile, republicată;
* Licența nr.161/2000 acordată prin Decizia președintelui ANRE nr.865/22.12.2000, cu modificările și completările ulterioare;
* Ordinul ANRE nr.104/22.10.2014 cu modificarile si completarile ulterioare;
* Alte acte normative incidente.
  1. **Legislație privind sănătatea și securitatea în muncă**
* Legea nr. 319/2006 a securităţii si sănătăţii în muncă;
* H.G. nr. 1425/2016 pentru aprobarea Normelor Metodologice de aplicare a prevederilor Legii nr. 319/2006;
* Ordonanța nr. 20/2010 privind stabilirea unor măsuri pentru aplicarea unitară a legislației Uniunii Europene care armonizează condițiile de comercializare a produselor, cu modificările și completările ulterioare;
* HG nr. 1242/2011 pentru modificarea Normelor metodologice de aplicare a prevederilor Legii securității și sănătătii în muncă nr. 319/2006;
* Ordonanța nr. 8/2012 pentru modificarea Ordonanței Guvernului nr. 20/2010 privind stabilirea unor măsuri pentru aplicarea unitară a legislației Uniunii Europene care armonizează condițiile de comercializare a produselor;
* HG nr. 1028/2006 privind cerințele minime de securitate și sănătate în muncă referitoare la utilizarea echipamentelor cu ecran de vizualizare;
* HG nr. 1091/2006 privind cerințele minime de securitate și sănătate pentru locul de muncă;
* SR ISO 45001:2015 – Sisteme de management al sănătății și securității în muncă.

Prestatorul trebuie să respecte reglementările în vigoare în domeniul securității și sănătății în muncă la care CNTEE Transelectrica SA s-a aliniat.

**6.3. Cerințe și legislație de mediu**

* + 1. **Legislație privind protecția mediului**
* OUG nr. 195/2005 privind Protecția Mediului, cu modificările și completările ulterioare;
* Legea nr. 265/2006 pentru aprobarea Ordonanței de urgență a Guvernului nr. 195/2005 privind protecția mediului;
* SR EN ISO 14001:2015 – Sisteme de management de mediu.
  + 1. **Cerințe privind protecția mediului**
* Nu este cazul
  1. **Cerințe și legislație calitate**

**6.4.1. Legislație privind managementul calității**

* SR EN ISO 9001:2015 Sisteme de Management al Calității;
* SR ISO 10005:2021 Sisteme de Management al Calității; Linii directoare pentru planurile calității.

**6.4.2. Cerințe privind managementul calității: -**

* 1. **Legislație privind managementul situațiilor de urgență (apărarea împotriva incendiilor și protecția civilă)**
* Ordonanța de Urgență nr. 21 din 15 aprilie 2004 privind Sistemul Național de Management al Situațiilor de Urgență, cu modificările și completările ulterioare;
* Legea nr. 481 din 8 noiembrie 2004 privind protecția civilă republicată;
* Legea nr. 307 din 12 iulie 2006 privind apărarea împotriva incendiilor, republicată;
* Ordinul Ministerului Administrației și Internelor nr. 712 din 23 iunie 2005 pentru aprobarea Dispoziţiilor generale privind instruirea în domeniul prevenirii şi stingerii incendiilor şi instruirea în domeniul protecţiei civile, cu modificările și completările ulterioare;
* Ordinul Ministerului Administrației și Internelor nr. 106 din 9 ianuarie 2007 pentru aprobarea Criteriilor de stabilire a consiliilor locale și operatorilor economici care au obligația de a angaja cel puțin un cadru tehnic sau personal de specialitate cu atribuții în domeniul apărării împotriva incendiilor;
* Ordinul Ministerului Administrației și Internelor nr. 163 din 28 februarie 2007 pentru aprobarea Normelor generale de apărare împotriva incendiilor.
  1. **Legislație în materia protecției informațiilor clasificate.**
* Legea nr.182 din 12 aprilie 2002 privind protecția informațiilor clasificate, cu modificările și completările ulterioare;
* Hotarârea nr. 585 din 13 iunie 2002 pentru aprobarea standardelor naționale de protecție a informațiilor clasificate în România;
* Hotarârea nr. 781 din 25 iulie 2002 privind protecția informațiilor secrete de serviciu;
* Hotarârea nr. 1349 din 27 noiembrie 2002, privind colectarea, transportul, distribuirea și protecția informațiilor clasificate, cu modificările și completările ulterioare;

Se va ține cont și de:

* Lista cuprinzând categoriile de informații clasificate SECRETE DE STAT, pe niveluri de secretizare, elaborate sau deținute de CNTEE Transelectrica SA, filiale și punctele de lucru și termenele de menținere a acestora în nivelurile de secretizare.
* Lista cuprinzând categoriile de informații clasificate SECRETE DE SERVICIU, elaborate sau deținute de CNTEE Transelectrica SA, filiale și punctele de lucru.
* Ghidul de clasificare a informațiilor în CNTEE Transelectrica SA P.I.C.2.
* Norme interne privind protecția informațiilor clasificate în CNTEE Transelectrica SA, P.I.C. 1, înregistrate cu nr. 21611/15.06.2017.

**Cap. 7. Alte informații: Derularea procedurii**

Procedura se va derula în 2 etape:

Etapa 1: în care toți operatorii economici sunt invitați să depună oferte.

Etapa 2: în care ofertanții clasați pe primele 3 locuri (după analiza ofertelor) vor fi invitați la reofertare, respectiv să depună oferte îmbunătățite. Reofertarea va avea ca obiect toate elementele ofertelor depuse în prima etapă.

Dupa primirea ofertelor îmbunătățite, ofertantul care se va clasa pe primul loc va fi invitat să depună modelul de contract.

Contractul se perfectează după negocierea și agrearea clauzelor contractuale între părți.

Criteriul pe baza căruia se atribuie contractul de achiziție va fi ”prețul cel mai scăzut“, respectiv cel mai mic cost al finanțării. În cazul în care părțile nu pot conveni încheierea contractului cu ofertantul clasat pe primul loc (în urma negocierilor), entitatea contractantă va demara negociere contractuală cu următorul clasat.

Pentru comparabilitatea ofertelor este obligatoriu (sub sancțiunea excluderii din procedură) ca acestea să fie prezentate în forma solicitată de Achizitor.

Prezentul caiet de sarcini se va constitui anexă la contract.

**Cap. 8. Anexe (după caz) - NA**